Жаппас Қаламбаевтың 110 жылдығына орай Құрманғазы оркестрі концерт берді
"Жаппас Қаламбаевтың 110 жылдығына орай Құрманғазы оркестрі концерт берді" | "https://abai.kz/post/85401"
TITLE: Жаппас Қаламбаевтың 110 жылдығына орай Құрманғазы оркестрі концерт берді
URL: https://abai.kz/post/85401
META: "Жаппас Қаламбаевтың 110 жылдығына орай Құрманғазы оркестрі концерт берді" | "https://abai.kz/post/85401"
DATE: 11.02.2019
AUTHOR(s): Abai.kz
TOTAL WORDS: 133
TEXT: Күйші-композитор, аты аңызға айналған тарихи тұлға Жаппас Қаламбаевтың 110 жылдығына арналған «Қорқыт сарыны» атты қобызшылар концерті 08 ақпан күні Құрманғазы атындағы Қазақ мемлекеттік академиялық халық аспаптары оркестрінің концерт залында болып өтті. Жаппас Қаламбаев – қазақтың қасиетті қобыз аспабының ел арасында кеңінен таралуына өлшеусіз үлес қосқан, күйші Қорқыт пен Ықыластың өнерін жалғастырушы тұлға. Концертке: Қазақстанның еңбек сіңірген артисі – Құндыз Қаламбаева, Қазақстанның еңбек сіңірген қайраткері – Батыржан Мықтыбаев, ҚР Мәдениет қайраткері – Раушан Оразбаева, Республикалық конкурстардың лауреаттары:Айгерім Қарсақбаева, Ақайша Жұрбай, Мақсат Медеубек, Меруерт Ақанаева, Ерсейіт Алиев, Аятолла Тұрғанов, Азамат Жаханбек, Шынар Балтина, Ажар Еркебулановалар қатысып, өнерлерімен тыңдарман қауымды тәнті етті. Кеште Қазақстанның Еңбек сіңірген қайраткері Жанас Бекентұров дирижерлік етті. Сонымен қатар, еске алу кешіне ҚР Мәдениет және спорт министрінің кеңесшісі министрдің арнайы құттықтауын табыстап, ықылас гүлін ұсынды. Құндыз Қаламбаева Құрманғазы оркестрінің баспасөз қызметі Abai.kz
